# Temporada 1987-1988 del Club Joventut Badalona

La temporada 1987-1988 va ser la 49a temporada en actiu del Club Joventut Badalona des que va començar a competir de manera oficial. La Penya va disputar la seva 32a temporada a la màxima categoria del bàsquet espanyol, acabant la fase regular en la quarta posició del grup i classificant-se per disputar els play-offs, no podent millorar la segona posició assolida la temporada anterior. L'equip també va ser finalista de la Recopa d'Europa i de la Supercopa espanyola, semifinalista de la Copa del Rei i de la Copa Príncep d'Astúries, i campió de la Lliga catalana.

## Resultats
### Recopa

En aquesta edició de la Recopa d'Europa el Joventut va disputar la final celebrada a Grenoble davant el Limoges, perdent per 96 a 89. Prèviament havia eliminat l'AB Contern (Luxemburg) a vuitens de final, va superar la lligueta de quarts com a primer classificat del seu grup, i es va desfer del TSV Bayer 04 Leverkusen a les semifinals.

### Lliga ACB

A la Lliga ACB finalitza la primera fase com a segon classificat del seu grup, i com a quart en la lligueta de la segona fase, classificant-se per disputar els play-offs pel títol. A quarts de final va eliminar l'Estudiantes en dos partits, però en semifinals va caure davant el FC Barcelona en el cinquè partit. Va acabar la competició en la quarta posició.

### Copa del Rei

En aquesta edició de la Copa del Rei el Joventut va quedar eliminat a semifinals en perdre davant el Reial Madrid CF per 101 a 99. Prèviament, la Penya havia eliminat a quarts de final el CB CajaCanarias (107-87).

### Copa Federació - Supercopa

El Joventut va disputar la final de la Copa Federació, que es va celebrar a Vigo, perdent per 91 a 88 davant el FC Barcelona.

### Lliga catalana

La Penya va quedar primera al seu grup de semifinals de la Lliga catalana, classificant-se per disputar la final al Palau d'Esports de Barcelona. Va guanyar la final davant el FC Barcelona per 90 a 82.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 1987-88 Jugador Pos. A. Juan Rosa Aler 2.06 Josep Maria Margall Aler 1.98 Josep Antoni Montero Base 1.93 Xavier Crespo Aler 2.01 David Solé Base 1.84 Carlos Ruf Pivot 2.10 Rafa Jofresa Base 1.83 Tomàs Jofresa Base 1.84 Jordi Villacampa Aler 1.96 Jordi Pardo Aler 1.92 Juan Antonio Morales Pivot 2.11 Dani Pérez Aler 1.98 Reggie Johnson Pivot 2.06 Joe Meriweather Pivot 2.08 En fons verd, noves incorporacions de la temporada. | Club Joventut Badalona: staff 1987-88 Nom Funció Alfred Julbe Entrenador Randy Knowles Assistent Joaquim Forteza Preparador físic |

### Baixes

Baixes a l'inici de temporada :
| Jugador | Pos. |
| Antón Soler | Pivot |
| Paco Jiménez | Aler |
| Sergi López | Base |
| Eric Bartolomé | Aler |
| Mike Schultz | Pivot |

## Referències

* ↑ «Cup Winners' Cup 1986-87» (en castellà). Linguasport. [Consulta: 28 abril 2018].
* ↑ «Liga ACB 1987-88» (en castellà). Linguasport. [Consulta: 29 abril 2018].
* ↑ «LII Copa del Rey 1988» (en castellà). Linguasport. [Consulta: 26 abril 2018].
* ↑ «IV Copa Federación / Supercopa 1987» (en castellà). Linguasport. [Consulta: 27 abril 2018].
* ↑ «1987 Lliga Catalana de Bàsquet» (en anglès). Popflock. Arxivat de l'original el 29 d’abril 2018. [Consulta: 28 abril 2018].
* ↑ «Memoria de plantillas: RAM Joventut 1987-88» (en castellà). ACB.com. Arxivat de l'original el 30 d’abril 2018. [Consulta: 30 abril 2018].